Modernizálják a kanadai vadászgépeket - JETfly
Modernizálják a kanadai vadászgépeket
JETfly | 2007-09-14 14:13:00 A kanadai légierő átalakításának részeként elkészült az első, Phase II verzióra modernizált CF-18 Hornet többfeladatú vadászrepülőgép. A kanadai vadászgépek korszerűsítésének mindkét fázisában részt vevő ipari partnerek, a Boeing Company és az L-3 Communications MAS Inc. ünnepélyes ceremónián adta át az első modernizált repülőgépet Montrealban. A CF-18 típusú repülőgépek Phase II modernizációs programja során adatkapcsolati rendszert, új sisakcélzórendszert, új, színes kijelzőket és modern electronic warfare rendszert építenek a kijelölt hetvenkilenc repülőgépbe.A teljes korszerüsítési program több mint kétmilliárd dollárba kerül, és az amerikai haditengerészet tapasztalatai alapján a kanadai szakemberek úgy vélték, a leggazdaságosabb és a legalacsonyabb kockázati megoldás a Hornetek modernizálása a kanadai légierő fejlesztésére.
A tervek szerint a Phase II programot 2010 márciusáig fejezik be. A Phase I 2006 májusában fejeződött be, amely során a flotta repülőelektronikáját, rádió- és fegyverrendszereit modernizálták. A jelenlegi korszerüsítés során több, fejlett technikájú berendezéssel szerelik fel a vadászgépeket.Az új, biztonságos adat- és kommunikációs rendszer segítségével a CF-18 legénysége állandó kapcsolatban lehet más vadászgépekkel, szárazföldi információs pontokkal és légi figyelmeztető és ellenőrző rendszerekkel (AWACS). Az új, legkorszerübb színes kijelzők látják el repülési adatokkal és kommunikációhoz szükséges információkkal a pilótákat. A Phase II részeként új katapultülést, valamint modern infracsapdarendszert is szerelnek a kanadai Hornetekbe. JETFLY ALPHASHOP
5514 MSz-21: Levegőben az új orosz utasszállító repülőgép
2592 Az Amerikai Légierő visszavonja az F-35A pilóták súlykorlátozását